SAN FERNANDO CITY, La Union - Inaresto dagiti kameng ti Bauang Police Station iti 20 nga agtutubo wenno menor de edad idiay Bauang, La Union.
Daytoy ket kalpasan a naaktuan dagiti otoridad nga agay-ay-ayam iti tallo a computer shops idiay Bauang Commercial Complex.
Naamwan a 19 manipud iti 20 nga agtutubo ket estudyante iti elementarya ken sekondarya iti nagduduma nga eskuwelaan ti nasao nga ili bayat a maysa met iti out-of-school youth.
Segun kenni PCI Benjanmin Diagan, acting chief-of-police ti ili a Bauang, inarestar da dagiti nasao nga agtutubo gaputi panaglabsing iti municipal ordinance #14 series of 2012 ti Bauang, La Union wenno regulasyon maipapan iti panagusar wenno panagay-ayam iti computer shops.
Nakailanad iti nasao nga ordinansa a mapalubosan laeng dagiti estudyante a sumrek kadagiti computer shops iti oras ti alas 4:00 ti malem agingga alas 9:00 ti rabii manipud Lunes agingga Huebes; Biyernes 4-10pm, idinto nga iti aldaw ti Sabado (8:00 a.m.-10:00 p.m.) bayat nga iti aldaw ti Domingo ket manipud alas 8:00 ti agsapa agingga alas 7:00 ti rabii.
Kabayatanna, dagiti nasao a tallo a computer shops ket manamnama a mamulta ti P300.00 gaputi panaglabsing ti nasao nga ordinansa.
ilo_Latn ilo_Latn ilo_Latn ilo_Latn ilo_Latn ilo_Latn